AQShning Ayova shtatida politsiyachilar mamlakat prezidentligi uchun saylovda respublikachilar partiyasidan nomzod bo‘lgan milliarder Donald Trampga uning saylovoldi tashviqoti vaqtida pomidor otgan yigitni qo‘lga olishdi. Assoshieyted Press agentligida yozilishicha, u ko‘p vaqt o‘tmasdan qo‘yib yuborilgan. Bu voqea Trampning seshanba kuni Ayova universitetida qilgan chiqishi vaqtida sodir bo‘lgan. Huquq tartibot organlari xodimlari Endryu Jozef Alemao ismli 29 yoshli yigitni u milliarderga qarata 2ta pomidor uloqtirganidan keyin qo‘lga olishgan. Universitet vakili Xeyli Bryusning ma’lum qilishicha, bu yigit jamoat tartibini buzishda ayblandi. Alemao 1 kun vaqt qamoqda saqlangan, keyingi kunda esa garovsiz ozod qilingan.